επιστολη γραφεισα τη πολει τυριων της ιερας και ασυλου και αυτονομου μητροπολεως φοινεικης και αλλων πολεων και ναυαρχιδος. αρχουσι βουλη και δημω της κυριας πατριδος οι εν ποτιολοις κατοικουντες χαιρειν. δια τους θεους και την του κυριου ημων αυτοκρατορος τυχην ει και τις αλλη στατιων εστιν εν ποτιολοις ως οι πλειους υμων ισασι και η ημετερα εστιν και κοσμω και μεγεθει των αλλων διαφερουσα ταυτης παλαι μεν επεμελουντο οι εν ποτιολοις κατοικουντες τυριοι πολλοι οντες και πλουσιοι νυν δε εις ολιγους ημας περιεστη τον αριθμον και αναλισκοντες εις τε θυσιας και θρησκειας των πατριων ημων θεων ενθαδε αφωσιωμενων εν ναοις ουκ ευτονουμεν τον μισθον της στατιωνος παρεχειν κατ ετος σν μαλιστα η και τα αναλωματα εις τον αγωνα τον εν ποτιολοις της βουθουσιας ημειν προσετεθη. δεομεθα ουν προνοησαι υμας του διαμενειν αει την στατιωνα δειαμενει δε εαν προνοιαν των κατ ετος διδομενων εις την μισθωσιν σν ποιησησθε τα γαρ ετερα αναλωματα και τα γεινομενα εις επισκευην της στατιωνος εις τας ιερας ημερας του κυριου αυτοκρατορος συνπεσουσης εαυτοις ελογισαμεθα ινα μη την πολιν βαρωμεν. υπομιμνησκομεν δε υμας οτι ουδεμια προσοδος γεινεται ουτε παρα ναυκληρων ουτε παρα εμπορων τη ενθαδε στατιωνι ως εν τη βασιλιδι ρωμη. παρακαλουμεν ουν και δεομεθα υμων της τυχης φροντισαι τε του πραγματος. εγραφη εν ποτιολοις προ καλανδων αυγουστων γαλλω και φλακκω κορνηλιανω υπατοιν. απο ακτων βουλης αχθεισης κα διου του ετους τ εφημερουντος γαιου ουαλεριου καλλικρατους παυσανιου προεδρου. ανεγνωσθη επιστολη τυριων στατιωναριων αναδοθεισα υπο λαχητος ενος αυτων εν η ηξιουν προνοιαν ποιησασθαι αυτοις σν αναλισκειν γαρ εις τε θυσιας και θρησκειας των πατριων ημων θεων εκει αφωσιωμενων εν ναοις και μη ευτονειν τον μισθον της στατιωνος παρεχειν κατ ετος και τα αναλωματα εις τον αγωνα τον εν ποτιωλοις της βουθουσιας αυτοις προστεθηναι των γαρ ετερων αναλωματων και των γεινομενων εις επισκευην της στατιωνος εις τας ιερας ημερας του κυριου αυτοκρατορος σ[υν]πεσουσης αυτοις ελογισαντο ινα μη την πολιν βαρωσιν και υπεμιμνησκον οτι ουδεμια προσοδος γεινεται αυτοις ουτε παρα ναυκληρων ουτε παρα εμπορων ως εν τη βασιλιδι ρωμη. μεθ ην αναγνωσιν φιλοκλης διοδωρου ειπεν οι εν ρωμη στατιωναριοι εθος ειχον αει ποτε εξ ων αυτοι λαμβανουσιν παρεχειν τοις εν ποτιολοις αξιουσι και νυν οι εν ποτιολοις στατιωναριοι αυτα ταυτα αυτοις τηρεισθαι η ει μη βουλονται οι εν ρωμη αυτοις παρεχειν αυτοι αναδεχονται τας δυο στατιωνας επι τη αυτη αιρεσι. επεφωνησαν καλως ειπεν φιλοκλης δικαια αξιωσι οι εν ποτιολοις αει ουτως εγεινετο και νυν ουτως γεινεσθω τουτο τη πολει συμφερει φυλαχθητω η συνηθεια. ανεγνωσθη πιττακιον δοθεν το υπο λαχητος πρειμογενειασ και αγαθοποδος υιου αυτου τυριων στατιωναριων στατιωνος τυριακης της εν κολωνια σεβαστη ποτιολοις εν ω εδηλουν παρεχειν την ημετεραν πατριδα στατιωνας δυο την μεν εν τη βασιλιδι ρωμ[η την δε -----].
Italia (Campania) — Puteoli (Pozzuoli) — 174 AD
 174 AD